**Αθήνα:** 08.09.2025

**Αρ. Πρωτ.:** 1078

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Δηλώσεις προέδρου ΕΣΑμεΑ Ι. Βαρδακαστάνη στο Open μετά τις εξαγγελίες του Πρωθυπουργού Κυριάκου Μητσοτάκη στη ΔΕΘ**

* Δεν ακούσαμε καμία ειδική μέριμνα για τις οικογένειες που έχουν παιδί με αναπηρία, για το αυξημένο κόστος που επιφέρει η αναπηρία, δεδομένου του μειωμένου έως ανύπαρκτου κοινωνικού κράτους.
* Σαν να μην υπάρχει σε αυτή τη χώρα η οικογένεια με παιδί με αναπηρία.
* Δεν ακούσαμε τίποτα για τις 200.000 ανθρώπους που λαμβάνουν επίδομα αναπηρίας.
* Δεν ακούσαμε τίποτα για τους 230.000 συνταξιούχους με αναπηρία.

Αναλυτικά [**οι δηλώσεις του κ. Βαρδακαστάνη στο βίντεο που επισυνάπτεται**](https://www.esamea.gr/storage/app/uploads/public/68b/eb3/6b7/68beb36b74e54218362579.mp4)- ακολουθεί η περιγραφή:

*Αναφορικά με τα ιδιωτικά σχολεία, υπάρχει νόμος ότι για να αδειοδοτηθούν επιβάλλεται να είναι προσβάσιμα. Το ίδιο δεν ισχύει για τα δημόσια σχολεία! Στα δημόσια σχολεία βέβαια γίνονται συνεχώς έργα μέσω του Φιλόδημου, Αντώνη Τρίτση και άλλα προγράμματα, με τα οποία αναβαθμίζεται η προσβασιμότητα. Και για να είμαι δίκαιος όλα τα νέα σχολεία έχουν προσβασιμότητα. Το θέμα είναι πολύ απλό: μαθητές θέλουμε. Το δημογραφικό είναι πολύ ένα σύνθετο ζήτημα που θα έπρεπε να είναι όχι μόνο στην καρδιά της κοινωνικής πολιτικής και της οικονομικής πολιτικής της χώρας, θα έπρεπε να είναι η σοβαρότερη επένδυση που θα έκανε η χώρα από εδώ και για τα πολλά χρόνια στο μέλλον. Να γίνει ο πυρήνας των δημόσιων επενδύσεων, καθώς έχει επιπτώσεις σε όλους τους τομείς της ζωής, στην οικονομία, στην ασφάλιση κλπ., σε συνεννόηση με το πολιτικό σύστημα και την κοινωνία.*

*Έχουμε περάσει ένα μεγάλο διάστημα με σοβαρές κρίσεις. Έχουμε αντιμετωπίσει στην ελληνική κοινωνία και στην Ευρώπη μια πολύ σοβαρή πληθωριστική κρίση η οποία στο κομμάτι της ακρίβειας συνεχίζεται. Ασφαλώς οι εξαγγελίες είχαν θετική διάσταση, θα αναφερθώ σε αυτές που δεν ακούστηκαν.*

*Θα περίμενε κανείς εκτός από τις αλλαγές που ανακοίνωσε ο Πρωθυπουργός στη φορολογική κλίμακα να υπάρξει τιμαριθμοποίηση της φορολογικής κλίμακας. Δεν άκουσα καμία μείωση έμμεσων φόρων. Ούτε στα καύσιμα ούτε στο ΦΠΑ. Ούτε στοχευμένη μείωση σε συγκεκριμένες κατηγορίες προϊόντων. Δεν ακούσαμε σε ότι αφορά τον δικό μου χώρο καμία μέριμνα για την οικογένεια που έχει παιδί με αναπηρία. Σαν να μην υπάρχει σε αυτή τη χώρα. σαν να υπάρχει πρόσθετο κόστος λόγω αναπηρίας. Θα περίμενα, όταν ανακοίνωσε ο Πρωθυπουργός τα μέτρα για τις οικογένειες να ακούσουμε ειδικά μέτρα για την οικογένεια που έχει παιδί με αναπηρία. Δεδομένου του μειωμένου έως… όπως θέλετε χαρακτηρίστε το, κοινωνικού κράτους της χώρας. Δεν άκουσα τίποτα για τις 200.000 ανθρώπων που ζουν με το επίδομα αναπηρίας. Δεν άκουσα τίποτα για τους συνταξιούχους με αναπηρία που έχουν τις χαμηλότερες συντάξεις και είναι 230.000. Ειδικά για τους συνταξιούχους με αναπηρία, εάν δεν καταργηθούν οι μνημονιακοί κόφτες των αναπηρικών συντάξεων δεν αντιμετωπίζεται τίποτα.*

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |